# Il-Ġurnal Uffiċjali C 253E/2010

| | ISSN 1725-5198
  doi:10.3000/17255198.CE2010.253.mlt |
| --- | --- |
| Il-Ġurnal Uffiċjali
  tal-Unjoni Ewropea | C 253E |
| | |
| Edizzjoni bil-Malti | Informazzjoni u Avviżi | Volum 5321 ta' Settembru 2010 |

ISSN 1725-5198

doi:10.3000/17255198.CE2010.253.mlt

Il-Ġurnal Uffiċjali

tal-Unjoni Ewropea

C 253E

Edizzjoni bil-Malti

Informazzjoni u Avviżi

Volum 5321 ta' Settembru 2010

---

| Avviż Nru | Werrej | Paġna |
| --- | --- | --- |
| | III   Atti preparatorji |
| | Il-Kunsill |
| 2010/C 253E/01 | Pożizzjoni tal-Kunsill (UE) Nru 13/2010 fl-ewwel qari bil-għan tal-adozzjoni tar-Regolament tal-Parlament Ewropew u tal-Kunsill li jestendi r-Regolament (KE) Nru 883/2004 u r-Regolament (KE) Nru 987/2009 għal ċittadini ta' pajjiżi terzi li mhumiex diġà koperti b'dawn ir-Regolamenti unikament minħabba n-nazzjonalità tagħhomAdottata mill-Kunsill fis-26 ta' Lulju 2010 | 1 |

Avviż Nru

Werrej

Paġna

III   Atti preparatorji

Il-Kunsill

2010/C 253E/01

Pożizzjoni tal-Kunsill (UE) Nru 13/2010 fl-ewwel qari bil-għan tal-adozzjoni tar-Regolament tal-Parlament Ewropew u tal-Kunsill li jestendi r-Regolament (KE) Nru 883/2004 u r-Regolament (KE) Nru 987/2009 għal ċittadini ta' pajjiżi terzi li mhumiex diġà koperti b'dawn ir-Regolamenti unikament minħabba n-nazzjonalità tagħhomAdottata mill-Kunsill fis-26 ta' Lulju 2010

1

| MT | |
| --- | --- |

MT

---

III Atti preparatorji

Il-Kunsill

| 21.9.2010 | MT | Il-Ġurnal Uffiċjali tal-Unjoni Ewropea | CE 253/1 |
| --- | --- | --- | --- |

21.9.2010

MT

Il-Ġurnal Uffiċjali tal-Unjoni Ewropea

CE 253/1

---

POŻIZZJONI TAL-KUNSILL (UE) Nru 13/2010 FL-EWWEL QARI

bil-għan tal-adozzjoni tar-Regolament tal-Parlament Ewropew u tal-Kunsill li jestendi r-Regolament (KE) Nru 883/2004 u r-Regolament (KE) Nru 987/2009 għal ċittadini ta' pajjiżi terzi li mhumiex diġà koperti b'dawn ir-Regolamenti unikament minħabba n-nazzjonalità tagħhom

Adottata mill-Kunsill fis-26 ta' Lulju 2010

2010/C 253 E/01

IL-PARLAMENT EWROPEW U L-KUNSILL TAL-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 79(2)(b) tiegħu,

Wara li kkunsidra l-proposta mill-Kummissjoni Ewropea,

Wara li kkunsidra l-opinjoni tal-Kumitat Ekonomiku u Soċjali Ewropew (1),

Filwaqt li jaġixxi skont il-proċedura leġislattiva ordinarja (2),

Billi:

| (1) | Il-Parlament Ewropew (3), il-Kunsill u l-Kumitat Ekonomiku u Soċjali Ewropew (4) sejħu għal integrazzjoni aħjar taċ-ċittadini ta' pajjiżi terzi li huma residenti legalment fit-territorju tal-Istati Membri billi jingħatalhom sett ta' drittijiet uniformi li jkunu kemm jista' jkun simili dawk li jgawdu ċ-ċittadini tal-Unjoni. |
| --- | --- |

(1)

Il-Parlament Ewropew (3), il-Kunsill u l-Kumitat Ekonomiku u Soċjali Ewropew (4) sejħu għal integrazzjoni aħjar taċ-ċittadini ta' pajjiżi terzi li huma residenti legalment fit-territorju tal-Istati Membri billi jingħatalhom sett ta' drittijiet uniformi li jkunu kemm jista' jkun simili dawk li jgawdu ċ-ċittadini tal-Unjoni.

| (2) | Il-Kunsill Ġustizzja u Affarijiet Interni tal-1 ta' Diċembru 2005 saħaq li l-Unjoni għandha tiżgura trattament ġust lil ċittadini ta' pajjiżi terzi li huma residenti legalment fit-territorju tal-Istati Membri u li għandha tkun immirata politika ta' integrazzjoni aktar enerġetika sabiex jingħatawlhom drittijiet u obbligi komparabbli ma' dawk taċ-ċittadini tal-Unjoni. |
| --- | --- |

(2)

Il-Kunsill Ġustizzja u Affarijiet Interni tal-1 ta' Diċembru 2005 saħaq li l-Unjoni għandha tiżgura trattament ġust lil ċittadini ta' pajjiżi terzi li huma residenti legalment fit-territorju tal-Istati Membri u li għandha tkun immirata politika ta' integrazzjoni aktar enerġetika sabiex jingħatawlhom drittijiet u obbligi komparabbli ma' dawk taċ-ċittadini tal-Unjoni.

| (3) | Ir-Regolament tal-Kunsill (KE) Nru 859/2003 tal-14 ta' Mejju 2003 (5) estenda d-dispożizzjonijiet tar-Regolament (KEE) Nru 1408/71 u r-Regolament (KEE) Nru 574/72 dwar il-koordinazzjoni tal-iskemi statutorji tas-sigurtà soċjali tal-Istati Membri għaċ-ċittadini ta' pajjiżi terzi li ma kinux diġà koperti b'dawn id-dispożizzjonijiet unikament minħabba ċ-ċittadinanza tagħhom. |
| --- | --- |

(3)

Ir-Regolament tal-Kunsill (KE) Nru 859/2003 tal-14 ta' Mejju 2003 (5) estenda d-dispożizzjonijiet tar-Regolament (KEE) Nru 1408/71 u r-Regolament (KEE) Nru 574/72 dwar il-koordinazzjoni tal-iskemi statutorji tas-sigurtà soċjali tal-Istati Membri għaċ-ċittadini ta' pajjiżi terzi li ma kinux diġà koperti b'dawn id-dispożizzjonijiet unikament minħabba ċ-ċittadinanza tagħhom.

| (4) | Dan ir-Regolament jirrispetta d-drittijiet fundamentali u josserva l-prinċipji rikonoxxuti, b'mod partikolari, mill-Karta tad-Drittijiet Fundamentali tal-Unjoni Ewropea, notevolment l-Artikolu 34(2) tagħha. |
| --- | --- |

(4)

Dan ir-Regolament jirrispetta d-drittijiet fundamentali u josserva l-prinċipji rikonoxxuti, b'mod partikolari, mill-Karta tad-Drittijiet Fundamentali tal-Unjoni Ewropea, notevolment l-Artikolu 34(2) tagħha.

| (5) | Ir-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-koordinazzjoni ta’ sistemi ta’ sigurtà soċjali (6) jissostitwixxi r-Regolament (KEE) Nru 1408/71. Ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 (7) jissostitwixxi r-Regolament (KEE) Nru 574/72. Ir-Regolamenti (KEE) Nru 1408/71 u (KEE) Nru 574/72 għandhom jitħassru b'effett mid-data ta' applikazzjoni tar-Regolament (KE) Nru 883/2004 u tar-Regolament (KE) Nru 987/2009. |
| --- | --- |

(5)

Ir-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-koordinazzjoni ta’ sistemi ta’ sigurtà soċjali (6) jissostitwixxi r-Regolament (KEE) Nru 1408/71. Ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 (7) jissostitwixxi r-Regolament (KEE) Nru 574/72. Ir-Regolamenti (KEE) Nru 1408/71 u (KEE) Nru 574/72 għandhom jitħassru b'effett mid-data ta' applikazzjoni tar-Regolament (KE) Nru 883/2004 u tar-Regolament (KE) Nru 987/2009.

| (6) | Ir-Regolament (KE) Nru 883/2004 u r-Regolament (KE) Nru 987/2009 jaġġornaw u jissimplifikaw b'mod sinifikanti r-regoli ta' koordinazzjoni għal persuni assigurati kif ukoll għall-istituzzjonijiet tas-sigurtà soċjali. Għal dawn tal-aħħar, r-regoli ta' koordinazzjoni aġġornati jimmiraw lejn it-tħaffif u l-faċilitazzjoni tal-ipproċessar tad-data dwar id-drittijiet tal-persuni assigurati għal benefiċċji u lejn it-tnaqqis tal-ispejjeż amministrattivi korrispondenti. |
| --- | --- |

(6)

Ir-Regolament (KE) Nru 883/2004 u r-Regolament (KE) Nru 987/2009 jaġġornaw u jissimplifikaw b'mod sinifikanti r-regoli ta' koordinazzjoni għal persuni assigurati kif ukoll għall-istituzzjonijiet tas-sigurtà soċjali. Għal dawn tal-aħħar, r-regoli ta' koordinazzjoni aġġornati jimmiraw lejn it-tħaffif u l-faċilitazzjoni tal-ipproċessar tad-data dwar id-drittijiet tal-persuni assigurati għal benefiċċji u lejn it-tnaqqis tal-ispejjeż amministrattivi korrispondenti.

| (7) | Il-promozzjoni ta' livell għoli ta’ protezzjoni soċjali u t-titjib tal-istandard tal-għajxien u tal-kwalità tal-ħajja fl-Istati Membri huma obbjettivi tal-Unjoni. |
| --- | --- |

(7)

Il-promozzjoni ta' livell għoli ta’ protezzjoni soċjali u t-titjib tal-istandard tal-għajxien u tal-kwalità tal-ħajja fl-Istati Membri huma obbjettivi tal-Unjoni.

| (8) | Sabiex tiġi evitata sitwazzjoni fejn min iħaddem u l-korpi nazzjonali tas-sigurtà soċjali jkollhom jitrattaw sitwazzjonijiet legali u amministrattivi kumplessi li jikkonċernaw biss grupp limitat ta' persuni, huwa importanti li wieħed jibbenefika mill-benefiċċji kollha tal-modernizzazzjoni u s-simplifikazzjoni fil-qasam tas-sigurtà soċjali permezz tal-użu ta' strument legali uniku ta' koordinazzjoni li jgħaqqad flimkien ir-Regolament (KE) Nru 883/2004 u r-Regolament (KE) Nru 987/2009. |
| --- | --- |

(8)

Sabiex tiġi evitata sitwazzjoni fejn min iħaddem u l-korpi nazzjonali tas-sigurtà soċjali jkollhom jitrattaw sitwazzjonijiet legali u amministrattivi kumplessi li jikkonċernaw biss grupp limitat ta' persuni, huwa importanti li wieħed jibbenefika mill-benefiċċji kollha tal-modernizzazzjoni u s-simplifikazzjoni fil-qasam tas-sigurtà soċjali permezz tal-użu ta' strument legali uniku ta' koordinazzjoni li jgħaqqad flimkien ir-Regolament (KE) Nru 883/2004 u r-Regolament (KE) Nru 987/2009.

| (9) | Għalhekk, huwa meħtieġ li jiġi adottat strument legali li jissostitwixxi r-Regolament (KE) Nru 859/2003 bl-għan bażiku li jissostitwixxi l-applikazzjoni tar-Regolament (KE) Nru 883/2004 u r-Regolament (KE) Nru 987/2009 flok ir-Regolament (KEE) Nru 1408/71 u r-Regolament (KEE) Nru 574/72 rispettivament. |
| --- | --- |

(9)

Għalhekk, huwa meħtieġ li jiġi adottat strument legali li jissostitwixxi r-Regolament (KE) Nru 859/2003 bl-għan bażiku li jissostitwixxi l-applikazzjoni tar-Regolament (KE) Nru 883/2004 u r-Regolament (KE) Nru 987/2009 flok ir-Regolament (KEE) Nru 1408/71 u r-Regolament (KEE) Nru 574/72 rispettivament.

| (10) | L-applikazzjoni tar-Regolament (KE) Nru 883/2004 u tar-Regolament (KE) Nru 987/2009 għaċ-ċittadini ta' pajjiżi terzi li għadhom mhumiex koperti b'dawk id-dispożizzjonijiet unikament minħabba ċ-ċittadinanza tagħhom ma għandha tagħtihom ebda dritt għad-dħul, għas-soġġorn jew għar-residenza fi Stat Membru jew li jkollhom aċċess għas-suq tax-xogħol tiegħu. Għaldaqstant, l-applikazzjoni tar-Regolament (KE) Nru 883/2004 u tar-Regolament (KE) Nru 987/2009 għandha tkun mingħajr preġudizzju għad-dritt tal-Istat Membru li jirrifjuta li jagħti, jirtira jew jirrifjuta li jġedded permess għad-dħul, għas-soġġorn, għar-residenza jew għax-xogħol fl-Istat Membru kkonċernat, skont il-liġi tal-Unjoni. |
| --- | --- |

(10)

L-applikazzjoni tar-Regolament (KE) Nru 883/2004 u tar-Regolament (KE) Nru 987/2009 għaċ-ċittadini ta' pajjiżi terzi li għadhom mhumiex koperti b'dawk id-dispożizzjonijiet unikament minħabba ċ-ċittadinanza tagħhom ma għandha tagħtihom ebda dritt għad-dħul, għas-soġġorn jew għar-residenza fi Stat Membru jew li jkollhom aċċess għas-suq tax-xogħol tiegħu. Għaldaqstant, l-applikazzjoni tar-Regolament (KE) Nru 883/2004 u tar-Regolament (KE) Nru 987/2009 għandha tkun mingħajr preġudizzju għad-dritt tal-Istat Membru li jirrifjuta li jagħti, jirtira jew jirrifjuta li jġedded permess għad-dħul, għas-soġġorn, għar-residenza jew għax-xogħol fl-Istat Membru kkonċernat, skont il-liġi tal-Unjoni.

| (11) | Ir-Regolament (KE) Nru 883/2004 u r-Regolament (KE) Nru 987/2009 għandhom ikunu, bis-saħħa ta' dan ir-Regolament, applikabbli biss sa fejn il-persuna kkonċernata tkun diġà residenti legalment fit-territorju ta' Stat Membru. Għalhekk, ir-residenza legali għandha tkun prerekwiżit għall-applikazzjoni ta' dawk ir-Regolamenti. |
| --- | --- |

(11)

Ir-Regolament (KE) Nru 883/2004 u r-Regolament (KE) Nru 987/2009 għandhom ikunu, bis-saħħa ta' dan ir-Regolament, applikabbli biss sa fejn il-persuna kkonċernata tkun diġà residenti legalment fit-territorju ta' Stat Membru. Għalhekk, ir-residenza legali għandha tkun prerekwiżit għall-applikazzjoni ta' dawk ir-Regolamenti.

| (12) | Ir-Regolament (KE) Nru 883/2004 u r-Regolament (KE) Nru 987/2009 ma għandhomx japplikaw f'sitwazzjoni li hija limitata, fl-aspetti kollha, għal Stat Membru wieħed. Dan huwa l-każ, fost l-oħrajn, fis-sitwazzjoni ta' ċittadin ta' pajjiż terz li jkollu rabtiet biss ma' pajjiż terz u ma' Stat Membru wieħed. |
| --- | --- |

(12)

Ir-Regolament (KE) Nru 883/2004 u r-Regolament (KE) Nru 987/2009 ma għandhomx japplikaw f'sitwazzjoni li hija limitata, fl-aspetti kollha, għal Stat Membru wieħed. Dan huwa l-każ, fost l-oħrajn, fis-sitwazzjoni ta' ċittadin ta' pajjiż terz li jkollu rabtiet biss ma' pajjiż terz u ma' Stat Membru wieħed.

| (13) | Il-kondizzjoni li wieħed ikun residenti legalment fit-territorju ta' Stat Membru ma għandhiex taffettwa d-drittijiet li jirriżultaw mill-applikazzjoni tar-Regolament (KE) Nru 883/2004 li jikkonċernaw il-pensjonijiet tal-invalidità, tal-età jew ta’ superstiti, f'isem Stat Membru wieħed jew aktar, għal ċittadin ta' pajjiż terz li preċedentement ikun issodisfa l-kondizzjonijiet ta’ dan ir-Regolament, jew is-superstiti ta' tali ċittadin ta' pajjiż terz, sa fejn huma jieħdu d-drittijiet tagħhom minn ħaddiem, meta jkun residenti f'pajjiż terz. |
| --- | --- |

(13)

Il-kondizzjoni li wieħed ikun residenti legalment fit-territorju ta' Stat Membru ma għandhiex taffettwa d-drittijiet li jirriżultaw mill-applikazzjoni tar-Regolament (KE) Nru 883/2004 li jikkonċernaw il-pensjonijiet tal-invalidità, tal-età jew ta’ superstiti, f'isem Stat Membru wieħed jew aktar, għal ċittadin ta' pajjiż terz li preċedentement ikun issodisfa l-kondizzjonijiet ta’ dan ir-Regolament, jew is-superstiti ta' tali ċittadin ta' pajjiż terz, sa fejn huma jieħdu d-drittijiet tagħhom minn ħaddiem, meta jkun residenti f'pajjiż terz.

| (14) | Id-dritt kontinwat għall-benefiċċju tal-qgħad, kif stabbilit fl-Artikolu 64 tar-Regolament (KE) Nru 883/2004, huwa suġġett għall-kondizzjoni tar-reġistrazzjoni bħala persuna li qed tfittex ix-xogħol mas-servizzi tal-impiegi ta' kull Stat Membru li daħlet fih. Dawk id-dispożizzjonijiet għandhom għalhekk japplikaw biss għal ċittadin ta' pajjiż terz kemm-il darba dak l-individwu jkollu d-dritt, skont il-każ taħt il-permess tar-residenza tiegħu jew taħt l-istatus ta’ residenza għal perijodu fit-tul tiegħu, li jirreġistra bħala persuna li tfittex ix-xogħol mas-servizzi tal-impjiegi tal-Istat Membru li daħal fih u sakemm ikollu d-dritt li jaħdem hemm legalment. |
| --- | --- |

(14)

Id-dritt kontinwat għall-benefiċċju tal-qgħad, kif stabbilit fl-Artikolu 64 tar-Regolament (KE) Nru 883/2004, huwa suġġett għall-kondizzjoni tar-reġistrazzjoni bħala persuna li qed tfittex ix-xogħol mas-servizzi tal-impiegi ta' kull Stat Membru li daħlet fih. Dawk id-dispożizzjonijiet għandhom għalhekk japplikaw biss għal ċittadin ta' pajjiż terz kemm-il darba dak l-individwu jkollu d-dritt, skont il-każ taħt il-permess tar-residenza tiegħu jew taħt l-istatus ta’ residenza għal perijodu fit-tul tiegħu, li jirreġistra bħala persuna li tfittex ix-xogħol mas-servizzi tal-impjiegi tal-Istat Membru li daħal fih u sakemm ikollu d-dritt li jaħdem hemm legalment.

| (15) | Dan ir-Regolament għandu japplika mingħajr preġudizzju għad-drittijiet u l-obbligi li jirriżultaw minn ftehimiet internazzjonali ma' pajjiżi terzi li għalihom l-Unjoni hija Parti u li jagħtu benefiċċji f'termini ta' sigurtà soċjali. |
| --- | --- |

(15)

Dan ir-Regolament għandu japplika mingħajr preġudizzju għad-drittijiet u l-obbligi li jirriżultaw minn ftehimiet internazzjonali ma' pajjiżi terzi li għalihom l-Unjoni hija Parti u li jagħtu benefiċċji f'termini ta' sigurtà soċjali.

| (16) | Ladarba l-għanijiet ta’ dan ir-Regolament ma jistgħux jinkisbu b'mod suffiċjenti mill-Istati Membri minħabba s-sitwazzjonijiet transkonfinali involuti u għalhekk, minħabba l-iskala madwar l-Unjoni tal-azzjoni proposta, jistgħu jinkisbu aħjar fil-livell ta' Unjoni, l-Unjoni tista' tadotta miżuri f'konformità mal-prinċipji ta' sussidjarjetà stipulati fl-Artikolu 5 tat-Trattat dwar l-Unjoni Ewropea. Skont il-prinċipju ta' proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li jkun meħtieġ sabiex jinkisbu dawk l-għanijiet. |
| --- | --- |

(16)

Ladarba l-għanijiet ta’ dan ir-Regolament ma jistgħux jinkisbu b'mod suffiċjenti mill-Istati Membri minħabba s-sitwazzjonijiet transkonfinali involuti u għalhekk, minħabba l-iskala madwar l-Unjoni tal-azzjoni proposta, jistgħu jinkisbu aħjar fil-livell ta' Unjoni, l-Unjoni tista' tadotta miżuri f'konformità mal-prinċipji ta' sussidjarjetà stipulati fl-Artikolu 5 tat-Trattat dwar l-Unjoni Ewropea. Skont il-prinċipju ta' proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li jkun meħtieġ sabiex jinkisbu dawk l-għanijiet.

| (17) | Skont l-Artikolu 3 tal-Protokoll (Nru 21) dwar il-pożizzjoni tar-Renju Unit u l-Irlanda fir-rigward ta' l-Ispazju ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, l-Irlanda nnotifikat, permezz ta' ittra datata l-24 ta' Ottubru 2007, ix-xewqa tagħha li tieħu sehem fl-adozzjoni u l-applikazzjoni ta' dan ir-Regolament. |
| --- | --- |

(17)

Skont l-Artikolu 3 tal-Protokoll (Nru 21) dwar il-pożizzjoni tar-Renju Unit u l-Irlanda fir-rigward ta' l-Ispazju ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, l-Irlanda nnotifikat, permezz ta' ittra datata l-24 ta' Ottubru 2007, ix-xewqa tagħha li tieħu sehem fl-adozzjoni u l-applikazzjoni ta' dan ir-Regolament.

| (18) | Skont l-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u l-Irlanda fir-rigward ta' l-Ispazju ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta’ dak il-Protokoll, ir-Renju Unit mhuwiex qed jieħu sehem fl-adozzjoni ta' dan ir-Regolament u mhuwiex marbut bih u lanqas ma hu suġġett għall-applikazzjoni tiegħu. |
| --- | --- |

(18)

Skont l-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u l-Irlanda fir-rigward ta' l-Ispazju ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta’ dak il-Protokoll, ir-Renju Unit mhuwiex qed jieħu sehem fl-adozzjoni ta' dan ir-Regolament u mhuwiex marbut bih u lanqas ma hu suġġett għall-applikazzjoni tiegħu.

| (19) | Skont l-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' dan ir-Regolament u mhijiex marbuta bih u lanqas ma hi suġġetta għall-applikazzjoni tiegħu, |
| --- | --- |

(19)

Skont l-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' dan ir-Regolament u mhijiex marbuta bih u lanqas ma hi suġġetta għall-applikazzjoni tiegħu,

ADOTTAW DAN IR-REGOLAMENT:

Artikolu 1

Ir-Regolament (KE) Nru 883/2004 u r-Regolament (KE) Nru 987/2009 għandhom japplikaw għal ċittadini ta' pajjiżi terzi li għadhom mhumiex koperti b'dawn ir-Regolamenti unikament minħabba ċ-ċittadinanza tagħhom, kif ukoll għall-membri tal-familji tagħhom u għas-superstiti tagħhom, bil-kondizzjoni li huma jkunu residenti legalment fit-territorju ta' Stat Membru u li jkunu f'sitwazzjoni li fl-aspetti kollha tagħha ma tkunx limitata għal Stat Membru wieħed.

Artikolu 2

Ir-Regolament (KE) Nru 859/2003 huwa b’dan imħassar bejn l-Istati Membri li huma marbutin b'dan ir-Regolament.

Artikolu 3

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.

Magħmul fi ...,

Għall-Parlament Ewropew

Il-President

...

Għall-Kunsill

Il-President

...

---

(1)  ĠU C 151, 17.6.2008, p. 50.

1

(2)  Pożizzjoni tal-Parlament Ewropew tad-9 ta' Lulju 2008 (ĠU C 294 E, 3.12.2009, p. 259) u l-posizzjoni tal-Kunsill fl-ewwel qari ta' 26 ta' Lulju 2010.

2

(3)  Risoluzzjoni tal-Parlament Ewropew tas-27 ta' Ottubru 1999 dwar il-laqgħa tal-Kunsill Ewropew f'Tampere (ĠU C 154, 5.6.2000, p. 63).

3

(4)  Opinjoni tal-KESE tas-26 ta' Settembru 1991 dwar l-istatus ta' ħaddiema migranti minn pajjiżi terzi (ĠU C 339, 31.12.1991, p. 82).

4

(5)  ĠU L 124, 20.5.2003, p. 1.

5

(6)  ĠU L 166, 30.4.2004, p. 1.

6

(7)  ĠU L 284, 30.10.2009, p. 1.

7

---

DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

Fil-25 ta' Lulju 2007, il-Kummissjoni ppreżentat il-proposta msemmija hawn fuq li għandha l-għan li tissostitwixxi r-Regolament (KE) Nru 859/2003 u testendi d-dispożizzjonijiet tar-Regolament (KE) Nru 883/2004 u tar-Regolament implimentattiv tiegħu (Regolament tal-Kunsill (KE) Nru 987/2009) għaċ-ċittadini ta' pajjiżi terzi li mhumiex diġà koperti b'dawk id-dispożizzjonijiet unikament minħabba n-nazzjonalità tagħhom.

Il-proposta hija bbażata fuq l-Artikolu 63(4) tat-Trattat (unanimità u proċedura ta' konsultazzjoni). Wara d-dħul fis-seħħ tat-Trattat ta' Lisbona, il-bażi legali issa hija l-Artikolu 79(2)(b) TFUE (maġġoranza kwalifikata u proċedura leġislattiva ordinarja).

Il-Parlament Ewropew ta l-Opinjoni tiegħu fid-9 ta' Lulju 2008, fil-qafas tal-proċedura ta' konsultazzjoni. Wara d-dħul fis-seħħ tat-Trattat ta' Lisbona, il-Parlament Ewropew adotta, fil-5 ta' Mejju 2010, Riżoluzzjoni (1) li fiha kkonferma l-pożizzjoni tiegħu fil-qafas tal-proċedura leġislattiva ordinarja.

Il-Kumitat Ekonomiku u Soċjali Ewropew ta l-Opinjoni tiegħu fis-16 ta' Jannar 2008.

Il-Kummissjoni ma ppreżentat l-ebda proposta emendata formali bħala segwitu għall-opinjoni tal-Parlament fl-ewwel qari.

F'konformità mal-Artikolu 294(5) (TFUE), il-Kunsill adotta l-pożizzjoni tiegħu fl-ewwel qari permezz ta' maġġoranza kwalifikata fis-[26] ta' Lulju 2010.

F'konformità mal-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, permezz ta' ittra datata l-24 ta' Ottubru 2007, l-Irlanda nnotifikat ix-xewqa tagħha li tieħu sehem fl-adozzjoni u l-applikazzjoni ta' dan ir-Regolament.

F'konformità mal-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 tal-imsemmi Protokoll, ir-Renju Unit mhux qed jieħu sehem fl-adozzjoni ta' dan ir-Regolament u mhuwiex marbut bih u lanqas ma hu soġġett għall-applikazzjoni tiegħu.

F'konformità mal-Artikoli 1 u 2 tal-Protokoll dwar il-pożizzjoni tad-Danimarka, anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, id-Danimarka mhix qed tieħu sehem fl-adozzjoni ta' dan ir-Regolament u mhix marbuta bih jew soġġetta għall-applikazzjoni tiegħu.

II.   OBJETTIV

Ir-Regolament tal-Kunsill (KE) Nru 859/2003 estenda l-applikazzjoni tad-dispożizzjonijiet tar-Regolament tal-Kunsill (KEE) Nru 1408/71 u r-Regolament implimentattiv tiegħu (KEE) Nru 574/72 għaċ-ċittadini ta' pajjiżi terzi. Dawn ir-Regolamenti tal-aħħar ġew simplifikati u aġġornati bir-Regolamenti (KE) 883/2004 u Nru 987/2009 rispettivament, li japplikaw mill-1 ta' Mejju 2010.

Il-proposta għal Regolament issegwi l-istess objettivi bħal dawk tar-Regolament (KE) Nru 859/2003, jiġifieri l-estensjoni tal-ambitu tad-dispożizzjonijiet Komunitarji fis-seħħ fil-qasam tal-koordinazzjoni tal-iskemi tas-sigurtà soċjali għaċ-ċittadini ta' pajjiżi terzi li mhumiex diġà koperti b'dawn id-dispożizzjonijiet unikament minħabba n-nazzjonalità tagħhom.

Hija għandha l-għan li tiżgura li jiġu applikati l-istess regoli għall-koordinazzjoni tal-iskemi tas-sigurtà soċjali għaċ-ċittadini ta' pajjiżi terzi bħal dawk applikabbli għaċ-ċittadini Ewropej mid-dħul fis-seħħ tar-Regolamenti (KE) Nru 883/2004 u Nru 987/2009. L-objettiv hu li tkun evitata dupplikazzjoni li toħloq konfużjoni kbira fejn individwi u amministrazzjonijiet nazzjonali jittrattaw żewġ ġabriet differenti ta’ regoli u jeddijiet li jkunu jkopru l-koordinazzjoni tas-sistemi tas-sigurtà soċjali bejn l-Istati Membri.

III.   ANALIŻI TAL-POŻIZZJONI TAL-KUNSILL FL-EWWEL QARI

Il-Parlament Ewropew adotta 2 emendi għall-proposta tal-Kummissjoni bil-ħsieb li jintroduċi żewġ premessi ġodda (3a u 6a) fil-Preambolu biex tiġi enfasizzata l-importanza tal-ugwaljanza tat-trattament.

Matul id-dibattitu fis-sessjoni plenarja, il-Kummissjoni indikat li hija tista' taċċetta dawn l-emendi

Il-Kunsill seta' jaċċetta wkoll iż-żewġ emendi (premessi Nru 4 u 7 fil-Pożizzjoni tal-Kunsill fl-ewwel qari).

Il-Kunsill ikkunsidra wkoll li kien meħtieġ li tkun iċċarata l-premessa Nru 8 tal-proposta (premessa Nru 10 tal-Pożizzjoni fl-ewwel qari) biex ikun speċifikat li l-applikazzjoni tar-Regolamenti (KE) Nru 883/2004 u Nru 987/2009 għal ċittadini ta' pajjiżi terzi li mhumiex diġà koperti b'dawn id-dispożizzjonijiet unikament minħabba n-nazzjonalità tagħhom hija mingħajr preġudizzju għad-dritt tal-Istati Membri li jirrifjutaw, jirtiraw, jew jirrifjutaw li jġeddu, permess għad-dħul, għas-soġġorn, għar-residenza jew għax-xogħol fl-Istat Membru kkonċernat f'konformità mad-dritt Komunitarju.

Barra minn hekk, il-premessa Nru 13 fil-Pożizzjoni tal-Kunsill fl-ewwel qari tispeċifika li l-kondizzjoni li wieħed ikun residenti legalment fit-territorju ta' Stat Membru, kif stabbilit fl-Artikolu 1, ma taffettwax id-drittijiet li joħorġu mill-applikazzjoni tad-dispożizzjonijiet tar-Regolament (KE) Nru 883/2004 li jikkonċernaw il-pensjoni tal-invalidità, tax-xjuħija jew tas-superstiti, f'isem Stat Membru wieħed jew aktar, għal ċittadin ta' pajjiż terz, li preċedentement ikun issodisfa l-kondizzjonijiet tar-Regolament, jew is-superstiti ta' tali ċittadin ta' pajjiż terz.

Fl-aħħar nett, il-premessi Nru 17, 18 u 19 tal-Pożizzjoni tal-Kunsill fl-ewwel qari jirreferu għall-pożizzjoni tal-Irlanda, ir-Renju Unit u d-Danimarka fir-rigward tal-adozzjoni u l-applikazzjoni ta' dan ir-Regolament.

Il-Kummissjoni aċċettat il-pożizzjoni tal-Kunsill fl-ewwel qari.

IV.   KONKLUŻJONI

Il-Kunsill jikkunsidra li l-pożizzjoni tiegħu fl-ewwel qari dwar il-Proposta għal Regolament tal-Kunsill li jestendi d-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 għaċ-ċittadini ta’ pajjiżi terzi li mhumiex diġà koperti b’dawk id-dispożizzjonijiet unikament minħabba n-nazzjonalità tagħhom tipprevedi approċċ ibbilanċjat biex jiġu żgurati t-trattament ugwali u n-nondiskriminazzjoni fir-rigward ta' ċittadini ta' pajjiżi terzi li jkunu residenti legalment fit-territorju tal-Unjoni Ewropea.

Il-Kunsill jistenna b'interess diskussjoni kostruttiva mal-Parlament Ewropew bil-ħsieb li jintlaħaq qbil finali dwar dan ir-Regolament importanti.

---

(1)  Riżoluzzjoni tal-Parlament Ewropew tal-5 ta' Mejju 2010 dwar il-konsegwenzi tad-dħul fis-seħħ tat-Trattat ta' Lisbona għall-proċeduri interistituzzjonali ta' teħid ta' deċiżjonijiet li għaddejjin bħalissa.

---